
Tisztelt Testület!

A hatályos társulási megállapodás IV. fejezet 4.) pontja értelmében a Társulási Tanács kizárólagos hatáskörébe tartozik a társulás éves költségvetésének és zárszámadásának elfogadása, az ezzel összefüggő előterjesztést véleményeznie kell valamennyi érintett települési önkormányzat képviselő-testületének.   

Kérem a Tisztelt Képviselő-testületet, hogy a 2025. évi költségvetések módosításról az előterjesztésben részletezettek alapján alkosson véleményt a határozati javaslat szerinti tartalommal.
A Bátaszék és Környéke Önkormányzatainak Egészségügyi, Szociális és Gyermekjóléti Intézmény- fenntartó Társulás 2025. évi költségvetése II. számú módosításának véleményezése:

A társulás ez évi költségvetését a Társulási Tanács a 2025. február 6-i ülésén, az 5/2025.(II.06.) TT határozatával fogadta el 221 481 997 Ft összeggel. 

A költségvetés első módosítása 2025.03.13-án megtörtént, amely során a működési célú támogatások államháztartáson belülről kiemelt előirányzatán belül átcsoportosítást hajtottunk végre, valamint a társulás tagjai által fizetendő hozzájárulás összegében változás történt. 

Jelen módosítás a központi költségvetésből biztosított ágazati pótlék a Társulás költségvetésébe történő beépítését, valamint a májusi és októberi normatíva felméréssel kapcsolatos előirányzat változásokat tartalmazza.

Bevételek

A Társulás összevont adatokat tartalmazó költségvetésének eredeti bevételi előirányzatának fő összege 221 481 997 Ft volt. A jelenlegi előirányzat módosítás következtében 14 051 919 Ft-tal emelkedik a bevételi fő összeg, a módosított előirányzat 235 533 916 Ft-ra változik az alábbiak szerint:

A Társulás költségvetésében a működési célú támogatások államháztartáson belülről előirányzat a 171 801 811 Ft előirányzathoz képest 14 051 919 Ft-tal emelkedik, a módosított előirányzat 185 853 730 Ft lesz. A változás részeként beépül az előirányzatba a 12 986 359 Ft összegű szociális ágazati pótlék, valamint az évközi normatíva módosítás hatásaként a HSNY tevékenységhez kapcsolódóan 1 685 200 Ft összegű pótlólagos támogatás. Az előirányzatot csökkenti a szociális étkezéssel összefüggő lemondás miatti 619 640 Ft összeg.

A módosítás a finanszírozási bevételek előirányzatát nem érinti.

Kiadások


A kiadási előirányzatok a bevételek tendenciájával azonos mértékben változnak az eredeti előirányzathoz képest. Az eredetileg tervezett 221 481 997 Ft kiadási előirányzat 14 051 919 Ft-os növekedéssel 235 533 916 Ft-ra módosul, az alábbiak szerint:

A legnagyobb kiadási tétel ebben az évben is a személyi juttatások előirányzata. A módosítás következtében az eredeti előirányzat 12 983 680 Ft-tal nő, melyből 11 492 354 Ft ágazati pótlékként jelentkezik, emellett a normatíva emelkedés következtében még 1 491 326 Ft összegű emelést tartalmaz a javaslat. A személyi juttatások előirányzata így 104 531 000 Ft-ról 117 514 680 Ft-ra változik.

A munkaadói járulék előirányzat változása a bérelőirányzat vonzataként jelentkezik. A tervezett előirányzathoz képest a módosított előirányzat 1 687 879 Ft-tal emelkedik, 13 611 000 Ft-ról 15 298 879 Ft-ra változik az előirányzat.

A dologi kiadások előirányzata tekintetében összeségében 499 640 Ft-os csökkenés következik be. A dologi kiadási előirányzat csökkentésre kerül a Gondozási Központnál jelentkező, a májusi normatíva változáshoz kapcsolódóan, szociális étkeztetés feladatellátásához kapcsolódó létszám lemondás miatt 619 640 Ft összeggel. ESZGY Társulásnál a bankköltség változása miatt 120 000 Ft-tal emelkedik az előirányzat. A dologi kiadások előirányzata így 75 776 000 Ft-ról 75 276 360 Ft-ra csökken.

Az egyéb működési célú kiadások előirányzata 18 472 487 Ft-tal változik, a módosított előirányzat 26 166 446 Ft lesz. Az előirányzat a társulás 2024. évi elszámolása során a társult települések részére történő visszafizetés összegével változik, amely kifizetés a tartalék terhére történt.

A tartalék előirányzat összességében – a már elfogadott 2024. évi társulási elszámolásokból adódóan – 18 472 487 Ft-tal, továbbá a dologi kiadásba átcsoportosított 120 000 Ft összegű bankköltség összegével csökken, így az előirányzat összege 1 277 551 Ft-ra módosul. 

A beruházások előirányzata nem változik. 

A Társulás előirányzatainak változása

A Társulás költségvetésében bevételi oldalon feljegyzésre kerül az állami költségvetésből biztosított ágazati pótlék összege, valamint az évközi normatíva módosítással összefüggő változás, ennek vonzataként a működési célú támogatások államháztartáson belülről előirányzat 171 801 811 Ft-ról – 14 051 919 Ft összegű növekedéssel – 185 853 730 Ft-ra változik, a bevételi előirányzat fő összege 191 671 849 Ft-ról 205 723 768 Ft-ra módosul. 

A kiadási oldalon kimutatásra kerül a 18 592 487 Ft összegű pénzmaradvány igénybevétel, melyből a már elfogadott 2024. évi pénzügyi elszámolás 18 472 487 Ft összegével az egyéb működési célú kiadások előirányzat kerül megemelésre, 120 000 Ft összegű forrás pedig a dologi kiadások előirányzatát növeli. Az egyéb működési célú kiadások előirányzata 6 187 811 Ft-ról 24 660 298 Ft-ra, míg a dologi kiadások előirányzata 4 000 Ft-ról 124 000 Ft-ra változik.


A Gondozási Központ előirányzatainak változása

A Gondozási Központ intézmény költségvetési főösszege 14 051 919 Ft-tal emelkedik, 195 420 148 Ft-ról 209 472 067 Ft-ra módosul. 

A finanszírozási bevételek előirányzata 14 051 919 Ft-tal emelkedik az ágazati pótlék átadása, továbbá a normatíva kiegészítése miatt, előirányzata 167 116 148 Ft-ról 181 168 067 Ft-ra változik.

A kiadási előirányzatok oldalán a változás kizárólag a működési költségvetési kiadásokat érinti, a felhalmozási költségvetés kiadásai nem változnak. 

A személyi juttatások előirányzata, továbbá a járulék előirányzat a finanszírozásként biztosított jogcímek és összegek szerint változik, összesen 14 671 559 Ft-tal emelkedik. A személyi juttatások előirányzata 104 531 000 Ft-ról 117 514 680 Ft-ra, a munkaadókat terhelő járulék előirányzata 13 611 000 Ft-ról 15 298 879 Ft-ra változik. 

Emellett a dologi kiadások előirányzatának 619 640 Ft összegű csökkenését tartalmazza a javaslat az évközi normatíva változáshoz kapcsolódóan, amely előirányzata így  75 772 000 Ft-ról 75 152 360 Ft-ra változik.

A beruházások előirányzata nem változik.

Részletesen az 1. sz. melléklet tartalmazza a változásokat, a változások indokait az Áht. 23. § (5) bekezdésének megfelelően a 6. sz. melléklet mutatja be.

A Bátaszéki ESZGY Önkormányzati Társulásnál bekövetkező változásokat a 3. sz. melléklet, a Gondozási Központ intézmény költségvetésében jelentkező változásokat az 4. sz. melléklet szemlélteti.

Kérem a Testületet, hogy a 2025. évi II. költségvetési módosítást a bemutatott mellékleteknek megfelelően, az alábbi határozati javaslat szerint véleményezni szíveskedjenek.

H a t á r o z a t i  j a v a s l a t:
a Bátaszék és Környéke Egészségügyi, Szociális és Gyermekjóléti Intézmény-fenntartó Társulás 2025. évi költségvetése II. számú módosításának véleményezésére

Alsónyék Község Önkormányzatának Képviselő-testülete

1. a Bátaszék és Környéke Egészségügyi, Szociális és Gyermekjóléti Intézményfenntartó Társulás 2025. évi költségvetését

                       235 533 916 Ft bevétellel,

                       235 533 916 Ft kiadással 

javasolja elfogadásra a Társulási Tanácsnak,

2. az intézményi feladatok ellátásához, a Gondozási Központ intézményének működéséhez 2 235 216 Ft támogatást biztosít.

Határidő: 2025. november 30. 

Felelős: Takaróné dr. Mihó Beatrix aljegyző

(a határozat megküldéséért)

Határozatról értesül: Társulási Tanács

                                    BKÖH pénzügyi iroda

                                    Irattár
A Mikrotérségi Óvoda és Bölcsőde Intézmény-fenntartó Társulás 2025. évi költségvetése I. számú módosításának véleményezése
A társulás költségvetését a Társulási Tanács a 2025. február 6-ai ülésén, az 2/2025.(II.06.) TT határozatával fogadta el. A jelenlegi előirányzat módosítás célja, hogy az azóta eltelt időszakban jelentkező pótlólagos állami támogatások, valamint egyéb működéssel kapcsolatos kiadások a könyvelésben történő feljegyzése. 

A módosítással összességében a társulás összevont költségvetésének főösszegében 6 520 365 Ft csökkenés történik az évközi normatíva felmérésekhez, valamint a társulási tagok működési hozzájárulásainak csökkentéséhez igazodóan. 
A konszolidált adatokat tartalmazó Társulási költségvetés bevételi és kiadási előirányzatának  fő összege 754 586 544 Ft-ról a jelenlegi módosítás következtében 748 066 179 Ft-ra változik, ami 6 520 365 Ft előirányzat csökkenést jelent. A változás a költségvetési fő összeg módosított előirányzatának 0,87 %-át teszi ki. (Részletesen az 1. sz. melléklet tartalmazza a változásokat.)

A módosítás a MOB Önkormányzati Társulás költségvetését, valamint a Bátaszéki Mikrotérségi Óvoda, Bölcsőde és Konyha intézmény költségvetését az alábbiak szerint érinti:
A Társulás előirányzatainak változása:

A Társulás költségvetésének bevételi és kiadási fő összege 645 643 058 Ft-ról 6 581 588 Ft-tal csökken, a módosított előirányzat 639 061 470 Ft lesz. 

Bevételi előirányzatok alakulása

A Társulás költségvetésében a működési célú támogatások államháztartáson belülről bevételi előirányzat összességében 6 565 892 Ft-tal csökken, a 622 374 612 Ft összegű eredeti előirányzat 615 808 720 Ft-ra változik, ami több tényező hatásaként jelentkezik. 
A 2024.évi társulásban ellátott feladatok elszámolásából 1 059 411 Ft növekedés, az elszámolásból adódó kompenzálások miatt 14 014 746 Ft csökkenés valósult meg. A  május havi normatíva felmérés adataiból 3 080 535 Ft, az október havi normatíva felmérésből 2 339 582 Ft, az esélyegyenlőségi támogatásból 3 886 193 Ft növekedés realizálódott. 1 646 431 Ft csökkenést eredményez a nyugdíjas foglalkoztatásból adódó tervezett járulék csökkenése. Emellett 1 270 436 Ft összegű előirányzat átcsoportosításra kerül a felhalmozási célú átvett pénzeszközök előirányzatra a felmerült kiadás tartalmának megfelelően.

Az elvonások, befizetések bevételei előirányzat 13 868 Ft-tal növekszik, a 2024.évi beszámolóban szereplő vállalkozási tevékenység befizetési kötelezettségéből adódóan.

A felhalmozási célú támogatások államháztartáson belülről előirányzat 29 564 Ft-tal csökken, a módosított előirányzat 5 547 000 Ft-ról 5 517 436 Ft-ra módosul. A változás a fent említett 1 270 436 Ft összegű átcsoportosítás és a megvalósításra nem kerülő 1 300 000 Ft összegű udvari játék előirányzat csökkentés eredménye.

Az előzőekben részletezett módosítások eredményeként a költségvetési bevételek előirányzata 627 921 612 Ft-ról 621 340 024 Ft-ra csökken.

A finanszírozási bevételek előirányzata az előző évi pénzmaradványként 17 721 446 Ft, a módosítás az összegét nem érinti.
Kiadási előirányzatok alakulása

A módosítás a működési költségvetés előirányzatát 12 941 467 Ft-tal csökkenti, a módosított kiadási előirányzat 29 278 808 Ft-ról 16 337 341 Ft-ra változik. 

A tartalékok előirányzata összességében 12 941 467 Ft-tal csökken, mely alapvetően a 2024. évi társulási elszámolás fedezetét jelenti. Az előirányzat módosításnál növelő és csökkenő tényezőként szerepelnek a 2024-es elszámolás tételei. A változást követően a céltartalék módosított előirányzata 4 779 979 Ft lesz.

A finanszírozási kiadások előirányzata 6 359 879 Ft-tal növekszik az intézményi feladatellátáshoz szükséges tényleges forrásigény figyelembe vételével, az eredeti előirányzat 616 364 250 Ft-ról 622 724 129 Ft-ra növekszik.

A Bátaszéki Mikrotérségi Óvoda, Bölcsőde és Konyha előirányzatainak változása:

A Bátaszéki Mikrotérségi Óvoda, Bölcsőde és Konyha intézmény költségvetésének bevételi és kiadási fő összege 725 307 736 Ft-ról 6 421 102 Ft előirányzat növekedés mellett 731 728 838 Ft-ra módosul. 

Bevételi előirányzatok alakulása
Az intézmény működési bevételi előirányzata 41 033 Ft-tal növekszik, az eredetileg tervezett 103 742 000 Ft-ról 103 783 033 Ft-ra változik. Ezen belül az áfa visszatérülés bevétele 1000 Ft-tal csökken, míg az egyéb működési bevételek előirányzata 42 033 Ft-tal emelkedik az előző évi villamosenergia elszámolásból származó visszatérülés eredményeként.

A működési célú támogatások államháztartáson belülről előirányzat 20 190 Ft-ra, az időközi választások elszámolásával kapcsolatban kapott államháztartási támogatás összegével változik.

A finanszírozási bevételek előirányzata 6 359 879 Ft-tal emelkedik, 621 565 736 Ft-ról 627 925 615 Ft-ra változik. A változást az átadásra kerülő irányító szervi támogatás összege eredményezi.

Kiadási előirányzatok alakulása
A működési költségvetés kiadások előirányzata 719 760 736 Ft-ról 6 450 666 Ft növekedéssel 726 211 402 Ft-ra változik. 

E jogcímen belül a személyi juttatások módosított előirányzata 9 375 010 Ft-tal növekszik, a munkaadói járulékok előirányzata 427 678 Ft-tal csökken az átvezetések hatására. 

A személyi juttatások előirányzata 431 683 000 Ft-ról 441 058 010 Ft-ra, a munkaadói járulékok előirányzata 55 922 000 Ft-ról 55 494 322 Ft-ra változik.

A dologi kiadások előirányzata 2 690 952 Ft-tal növekszik a kiadásoknak megfelelő szintre.

A dologi kiadások előirányzatából 1 270 436 Ft összegű átcsoportosítás történik a felhalmozási kiadási előirányzatra a ténylegesen felmerült kiadások tartalmának megfelelően, valamint a vállalkozási tevékenységgel összefüggő 13 868 Ft fizetési kötelezettség előirányzatát teremtjük meg az egyéb működési célú kiadásokra történő átvezetéssel. Állami támogatás felmérésével kapcsolatosan 1 267 263 Ft csökkenés, a költségvetési maradvány felhasználással 5 201 486 Ft, valamint a villamos energia elszámolásból 41 033 Ft növekedés realizálódott.

Az előzőekben részletezett változások következtében a dologi kiadások módosított előirányzata 226 954 250 Ft-ról 229 645 202 Ft-ra változik.
Az egyéb működési célú kiadások 13 868 Ft-tal megemelésre kerül a vállalkozási tevékenység befizetési kötelezettségének összegével, illetve 5 201 486 Ft-tal, az előző évi költségvetési maradványfelhasználás összegével csökken. Így a módosított előirányzat 13 868 Ft-ra módosul.

A felhalmozási költségvetés kiadásai esetén a beruházások előirányzata a tényleges teljesítésnek megfelelően 29 564 Ft-tal csökken 5 547 000 Ft-ról 5 517 436 Ft-ra változik.
Kérem a Képviselő- testületet, hogy a 2025. évi I. költségvetési  módosítást a bemutatott mellékleteknek megfelelően, az alábbi határozati javaslat szerint véleményezni szíveskedjenek.
H a t á r o z a t i  j a v a s l a t:

A Mikrotérségi Óvoda és Bölcsőde Intézmény-fenntartó Társulás 2025. évi költségvetése I. számú módosításának véleményezésére

Alsónyék Község Önkormányzatának Képviselő-testülete 

1. a Mikrotérségi Óvoda és Bölcsőde Intézményfenntartó Társulás 2025. évi költségvetését

                      748 066 179 Ft bevétellel,

                      748 066 179 Ft kiadással


javasolja elfogadásra a Társulási Tanácsnak,

2. az intézményi feladatok ellátásához, a Városi Óvoda intézmény működéséhez 3 950 193 Ft-ot biztosít.

Határidő: 2025. november 30.

Felelős: Takaróné dr. Mihó Beatrix aljegyző 

(a határozat megküldéséért)

Határozatról értesül:  Társulási Tanács

                                    BKÖH pénzügyi iroda

                                    Irattár
7

